La UV guanya 6 medalles en kick boxing als Jocs Europeus Universitaris

## La UV guanya 6 medalles en *kick boxing* als Jocs Europeus Universitaris

Inés Vega, amb calçó roig, disputa la final de K1 -65 kg. (Foto: EUG 2024)

Les nostres lluitadores van guanyar dues plates i els xics, quatre bronzes.

Aquest cap de setmana els esportistes de la Universitat de València han seguit competint als Jocs Europeus Universitaris (EUG 2024) que estan celebrant-se a Hongria. En espera de l’inici de la competició en la resta de disciplines, els nostres estan participant aquestos dies als campionats d’esports per equips de bàsquet 3x3, vòlei i futbol on estan fent un gran paper i avançant en els respectius quadres. Però és en esport individual i concretament en *kick boxing* on podem celebrar les primeres medalles de la Universitat de València en aquestos jocs.

Inés Vega i Arantxa Perles.

### Dues finals: dues plates

Inés Vega Luengo, estudiant del Grau en Psicologia, ha aplegat a la final de modalitat K1 de menys de 65 kg. Ha disputat un combat molt competit contra una estudiant de la Universitat hongaresa de Szeged. Al primer assalt el marcador ha acabat igualat (1-1), en canvi al segon assalt l’hongaresa ha agafat una clar avantatge 0-3. Al tercer assalt Inés ha pogut retallar un poc la distància per uns moments però finalment ha hagut de conformar-se amb la medalla de plata.

Arantxa Perles Sánchez, estudiant del Grau en Ciències de l’Activitat Física i de l’Esport, ha disputat la final en la modalitat *kick light* de més de 65 kg contra una estudiant de la Universitat croata de Zagreb. En el primer assalt tot i que ha començat avançant-se en el marcador ha acabat darrere (0-3). A més, cap al final del primer assalt Arantxa s’ha fet mal al muscle esquerre. Esgotat el temps de descans, el seu entrenador ha demanat temps mèdic i Arantxa ha sigut atesa pel fisioterapeuta. Després de rebre l’atenció mèdica, la nostra lluitadora ha tornat al tatami per disputar el segon assalt. Arantxa no s’ha rendit en cap moment i ha intentat refer-se amb totes les seues forces. Tanmateix, a aquestes alçades la superioritat de la croata era palesa i al final del segon assalt els jutges li han atorgat la victòria. Precisament ha sigut la Universitat de Zagreb la que ha guanyat el campionat per equips de *kick boxing* col·locant-se temporalment primera al medaller dels EUG 2024.

Ismael Vizcaíno y Damián Asins.

### Dos doblets de bronze al quadre masculí

Damián Asins García, estudiant del Grau en Mestre/a d’Educació Primària, ha aplegat a semifinals tant en modalitat *kick light* -74 kg com a *point fight* -74 kg. Les dues semifinals han sigut contra lluitadors turcs als quals no ha pogut superar.

Ismael Vizcaíno Aguilar, estudiant del grau de Nutrició Humana i Dietètica,  ha fet una trajectòria molt semblant aconseguint també un doblet de bronzes. Ismael ha aplegat a les semifinals de *kick light* -84kg i *point fight* -84kg, enfrontant-se en ambdues al mateix estudiant de la Unviersitat Eotvos Lorand d’Hongria.

Encara Damián i Ismael s’han quedat amb les ganes de passar a les finals, han acabat molt satisfets amb les seues medalles de bronze. En conjunt ha sigut un gran èxit de l'equip de *kick boxing* de la Universitat de València, ja que entre els quatre esportistes que competien en aquesta disciplina han aconseguit sis medalles.

Arxivat en:

##

La UV és premiada pel seu suport al voluntariat esportiu

El cos tècnic del Valencia CF torna a la seua facultat

La UV posa el fermall d’or als CEU amb la victòria en bàsquet 3x3 masculí

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar